Йугьан Круифф

Йугьан КруиффМаса тӀвардин жуьреяр: Кройф, Крёйфф, Крауф () (, Амстердам — , Барселона) — экъисай нидерландрин футболхъанни тренер, Нидерландрин, «Аяксдинни» «Барселонадин» къугъвадайдини вердишардайди я. Вири вичин карьерадин къене ада 752 матч къугъвана, 425 гол ягънаУмер легендарный Йохан Кройф. Пудра Къизилдин туп къачуна, пудра къугъвадайди яз ва садра вердишардайди хьиз Чемпионрин Лига гъалибна. Гегьеншдаказ XX виш йисан квайни квай къугъвадайбурукай сад яз гьисбазавайди. Йохан Кройфди къугъвадайвилени тренервиле кӀеретӀдиз авур лайихвилиз килигайвал 2010 йисан 26 ибнедиз ам «Барселона» ФК-дин гьуьрмет патал хкягънавай президент яз малумарна. Клубдин цӀийи президент Сандро Розелди вахтуналди яз ам гьа къуллугъдалай алудна, вучиз лагьайтӀа клубдин къанунрин кӀватӀалда ахьтин къуллугъдикай кхьенвач. 2016-лагьай йисан 24-лагьай ибнедиз 68 йиса аваз Йохан Кройф тухулрин ракдин гъиляй рагьметдиз фенва. Ам Cruyff Classics тӀвар алай кӀвачел алукӀдайбур акъуддай брендин иесийрикай сад тирCruyff Classics . == Уьмурдин рехъ == Гьендрик Йугьаннес Круифф 1947-лагьай йисан 25-лагьай навадиз Амстердам шегьердин Линнаустрат куьчедал алай дявединди тушир азарханада дидедиз хьана. Ам Германуьс Корнелис Круиффдин ва адан паб Петрунелла Бернарда Драйердин рухва тир, вичин тӀвар ада дидедин бубадин гьуьрметдай къачуна. Адан буба-диде Йурдан райондай тир, дяве акьалтӀайдалай кьулухъ абур «Cruijffs Aardappelenhandel» тӀвар алай салан мейвайрин туьквенда яшамишизни кӀвалахиз авай тир. Аял тир чӀав Йугьана шегьердин рагъэкъечӀдай пата авай Бетундруп райондин Аккерстрат куьчедал, «Де Мер» стадиондин патав тухвана. Вичин чӀехи тахай стха Гьеннидихъ галаз (ам Йугьанан дахдиз садлагьай паб-гъуьле хьанвай гада я) куьчедал пара футбол къугъвана. Ахпа абуру «Аяксдин» жегьилрин кӀеретӀда санал къугъвана. Круифф нидерландрин футболдин ва виридан (тотал тир) футболдин чан алай шикил хьана. И къайдада садлагьай сеферда къугъванвайбур 70-лагьай йисаррин Круиффдин «Аякс» ва Нидерландрин кӀеретӀ тир. «Аяксдихъ» галаз сад-садан гуьгъуьна аваз пудра Чемпионрин кубок ва муьжуьд сеферда Нидерландрин чемпионат гъалибна. 1973-лагьай йисуз ам «Барселонадиз» хъфена. Ам гьа чӀаван рекорд тир трансфер тир — гьадахъ 922 агъ. £ гана. Са йисалай ада дуьньядин чемпионатда миллетдин кӀеретӀ финалдиз акъудна, амма гьа къугъуна абур Германиядин кӀаник акатна (1:2). Къведай циклда Круиффди нидерландвийриз хкягъунин дережа алудиз куьмек гана. Амма Нидерландрин Королвилин футболдин галкӀдихъ галаз финансрин месэлайрал меслят тахьана, ада лап «аргентинадин» дуьньядин чемпионатдин вилик халкьарин арада авай карьера акъвазиз кьетӀъ авуна. Къугъвадайдан карьера акьалтӀайдалай кьулухъ адан тренервиле кӀвалахиз гатӀумна. 1989-1996-лагьай йисарин арада адан регьбервилик кваз каталуниядин «Барселонади» кьудра Испаниядин чемпионат (1991—1994), Европадин Чемпионрин кубок (1992) ва Кубокрин кубок (1989) гъалибна. 2003-лагьай йисуз УЕФА-дин 50 йис тамам хьуниз килигна тухванвай хабар кьунин нетижайрив кьурвал, ам Нидерландрин яхцӀурни цӀуд йисан квайни квай къугъвадайди яз тестикьарна<uefa.com — Golden Players take centre stage. Спорт вилик ракъуруник кутур чӀехи метлеб авай къуватриз килигна 2006-лагьай йисуз адаз «Лауреус» премия ганаСоветский спорт — В Барселоне состоялась церемония вручения ежегодной премии Laureus World Sports Awards за достижения в спорте. 2007-лагьа йисан 18-лагьай навадиз, пуд къад йис тамам жедалди са куьлуь вахт амаз, «14» нумра алай футболка гьадан тӀварунихъ хуьнуькай «Аяксди» кьетӀъ кьабулнаuefa.com — Ajax tribute to 'priceless' Cruyff. Круифф акьалтӀай кӀеви пӀапӀрус чӀугвадай кас тир, 2015-лагьай йисан баскӀум вацраз адак тухулрин рак кваз акунаinterfax.ru — У трехкратного обладателя «Золотого мяча» Йохана Кройфа диагностировали рак. 2016-лагьай йисан 24-лагьай ибнедиз тӀалдихъ галаз тухванвай женгинин гуьгъуьнлай Йугьан Круифф Барселонада хизандин арада аваз рагьметдиз фенваРоссийская газета — Умер легендарный футболист Йохан Кройф. == Кьиникьай == Мишел ПлатиниFrance Football — Michel Platini : «Johan Cruyff était le meilleur joueur de tous les temps»: > Зун кӀили амачиз амукьна, дуьнья чӀехи футболхъан амачиз амукьна, зун адал > гьейран тир, ам кьетӀен къугъвадайди тир, ам вири чӀаварин квайни квай > къугъвадайди тир Гарри ЛинекерThe Independent — Johan Cruyff dead: Gary Lineker, Xabi Alonso and Ian Rush lead the tributes as the footballing world pays its respect: > Футбол къугъун иер хьун патал вири тарихда виридалайни пара авур кас амачиз > амукьна Джанни ИнфантиноGoal.com — Cruyff has marked football history forever — Infantino: > Йугьан Круифф — къешенг къугъвдадайди тир, дуьньядиз акур къугъвадайбурукай > виридалайни чӀехибурукай сад тирди. Круифф элегант къугъунин лишан тир. Адан > ашкъилувал тир. Фанриз чӀехи шадвал гъидай чешме тир. Ада вичин тӀвар > футболдин тарихда гьамишалиг кхьена туна == Титулар == === Футболист яз === Аякс: * 1966, 1967, 1968, 1970, 1972, 1973, 1982, 1983-й йисан Нидерландрин чемпионатдин гъалиб (8) * 1967, 1970, 1971, 1972, 1983-й йисан Нидерландрин кубок гвай кас (5) * 1970/71, 1971/72, 1972/73-й йисан Европадин чемпионрин кубокдин гвай кас (3) * 1972, 1973-й йисан Европадин Суперкубок гвай кас (2) * 1972-й йисан Гьукуматар ара (Интерконтиненталдин) кубок гвай кас (1) Барселона: * 1974-й йисан Испаниядин чемпионатдин гъалиб (1) * 1978-й йисан Испаниядин кубок гвай кас (1) Фейеноорд: * 1984-й йисан Нидерландрин чемпионатдин гъалиб (1) * 1984-й йисан Нидерландрин кубок гвай кас (1) Нидерландар: * 1976-й йисан европадин чемпионатдин кишпир * 1974-й йисан дуьньядин чемпионатдин 2-лагьай призёр === Тренер яз === Аякс: * 1986, 1987-й йисан Нидерландрин кубок гвай кас (2) * 1986/87-й йисан Гвай касардин кубокдин гъалиб (1) Барселона: * 1991, 1992, 1993, 1994-й йисан Испаниядин чемпионатдин гъалиб (4) * 1990-й йисан Испаниядин кубок гвай кас (1) * 1991, 1992, 1994-й йисан Испаниядин Суперкубок гвай кас (3) * 1991/92-й йисан Европадин чемпионрин кубокдин гвай кас (3) * 1988/89-й йисан Гвай касардин кубокдин гъалиб (1) * 1992-й йисан Европадин Суперкубок гвай кас (1) == Агалкьунар == === Футболист яз === * 1971, 1973, 1974-й ийсан Европадин виридалайни хъсан футболист. * Испаниядин чӀехи ччара уьлкведин футболист (2): 1977, 1978 * 1967 (33 голар), 1972 (25 голар) йисан нидерландрин чемпионатдин виридалайни хъсан бомбардир * 1971/72-й йисан Европадин чемпионрин кубокдин виридалайни хъсан бомбардир (5 голар) * XX виш ийсан кьведлагьай дуьньядин виридалайни хъсан футболист (IFFHS) * XX виш ийсан садлагьай европадин виридалайни хъсан футболист (IFFHS) * XX виш ийсан Нидерландрин виридалайни хъсан футболист (IFFHS) * 1953—2003 ийсан Нидерландрин виридалайни хъсан футболист (УЕФА-дин юбилейдин приз). * XX виш ийсан пудлагьай дуьньядин виридалайни хъсан футболист (World Soccer) * ФИФА 100 сиягь гьахьун * 1974-й йисан дуьньядин чемпионатдин виридалайни хъсан футболист * 1973, 1974-й ийсан Нидерландрин виридалайни хъсан спортсмен === Тренер яз === * 1992, 1994-й йисан футболдай европадин виридалайни хъсан тренер (Onze Mondial) * 1987-й йисан дуьньядин виридалайни хъсан тренер (World Soccer) == Баянар == == ЭлячӀунар == * Официал сайт * Нидерландрин кӀватӀурда статистика Категория:Алфавитдиз килигна футболистар Категория:Нидерландрин футболистар Категория:Нидерландрин футболдай кӀватӀурдин къугъвадайбур Категория:Аякс ФК-дин къугъвадайбур Категория:Барселона ФК-дин къугъвадайбур Категория:Леванте ФК-дин къугъвадайбур Категория:Лос-Анджелес Ацтекс ФК-дин къугъвадайбур Категория:Фейеноорд ФК-дин къугъвадайбур Категория:Нидерландрин футболдин тренерар Категория:Аякс ФК-дин тренерар Категория:Барселона ФК-дин тренерар